ኢሎም። እቲ ኩነታት እናሃድአ ንሕና'ውን ከም ሰብና ሰባት ምዃንና እናፈለጡ ምስ መጽኡ ድማ፡ ገለ ሰባት ተፈሊና ናብ ትሕቲ ምድሪ ተወሲድና" ክብል ነፍሲ ወከፍ ብዛዕባ ዘሕለፈን መዓልታት ብሓዘን የዘንቱ። ጸገም ጥዕና ገጢሙዎ ኣብ ቤት ማእሰርቲ ቃሊቲ ናብ ዝርከብ ሕክምና ዝተወስደ ኮማንደር ኣስገለ፡ ኣብቲ ሕክምና እናተሓለወ ን 10 ኣዋርሕ ናብ ፍርዲ ቀሪቡ ከም ዘይፈልጥ ይዛረብ። "ካብ መዓንጣይ ንዓቐብ ኣይሰርሕን" መንግስቲ ኣብ ዝሓለፈ ሰሙን፡ ብዝተፈላለዩ ገበናት ዝተኸሰሱ፡ ኣብ ሓላፍነት ዘይነበሩ'ዮም ዝበሎም 63 ጥርጡራት ክሶም ኣቋሪጹ ብምሕረት ክሳብ ዝፈትሕ፡ ኮማንደር ኣስገለ ሕክምንኡ እናተኸታተለ ብሓይልታት ጸጥታ ክሕሎ ጸኒሑ። ኣብዚ ሕጂ እዋን ካብቲ ሆስፒታል ክወጽእ ተነጊሩዎ ኣብ ገዝኡ ዝርከብ ኮይኑ፡ ክሱ'ውን ተቛሪጹ ኣሎ። "ስድራይ ቀትርን ለይትን ካብ ጎነይ ኣይፍለዩንን፤ ዳርጋ ልዕሊ ዓመት ምሳይ ተኣሲሮም'ዮም" ዝብል ኮማንደር ኣስገለ፡ ተኣሲሩ ሰብነቱ ምስ ለመሰ ኣብ ዩኒቨርሲቲ ደብረብርሃን ዝመሃር ዝነበረ ወዱ፡ ትምህርቱ ኣቋሪፁ ከላዕሎ ከም ዝተገደደ ይገልፅ። “ኣብ ሳልሳይ መዓልቲ ምረቓይ ካብ መደቀሲየይ ወሲዶምኒ” ሸውዓተ ለካቲት 2011 ዓ.ም ሕማም ከም ዝጀመሮ ዝዛረብ እቲ ኮማንደር፡ ሓሚሙ መርፍእ ድሕሪ ምውግኡ ከም ዝለመሱ'ዩ ዝዛረብ። ሕጂ ብዛዕባ ዝርከበሉ ኩነታት ጥዕና ዝሓተትናዮ ኮማንደር ኣስገለ፡ ነብሱ ክኢሉ ክሸይን፣ ፍታን ክፍትን ኮነ ደው ክብል ከም ዘይኽእል ኣውጊዑና። "ካብ ከብደይ ሰገራ ኣይወጽአለይን፣ ሽንቲ'ውን ኣይሸይንን። ዓመት ዝኣክል ብመሳርሒ ሕክምና እየ ዝሸይን ዘለኹ። ሓካይም ከም ዝበሉዎ ካብ መዓንጣይ ንዕቅብ ኣይሰርሕን፤ ናይ ነርቭ ጸገም መዓንጣይ ጨቢጡ ሒዙኒ ስለ ዘሎ ተገዲመ'የ ዝውዕል"። መራሒ ሽድሽተ ስድራ ኮማንደር ኣስገለ ወልደጊዮርጊስ፡ ኣብ ከባቢ 1980 [ኣቆጻጽራ ኢትዮጵያ]፡ ስርዓት ደርግ ንምድምሳስ ይካየድ ናብ ዝነበረ ቃልሲ ተጸምቢሩ። ኣብቲ እዋን፡ ማህረምቲ ጥይት ኣጋጢሙዎ'ዩ። ብሃንደበታዊ ማእሰርቱ ስድርኡ ንጥዕናውን ቁጠባውን ቅልውላው ከም ዝተቃልዑ ዝዛረብ ኮማንደር ኣስገለ፡ "በዓልቲ ቤተይ ሓሚማ ጸቕጢ ደም ሒዙዋ ናብ ሕክምና ትመላለስ እያ ዘላ፤ ኣላዪ ስድራ ኣነ ስለ ዝነበርኹ ዓብዪ ማሕበራዊ ቅልውላው'ዩ ወሪዱኒ። ሕጂ ጥሮታ ኣኽቢሮምለይ ኣለው፤ ግን ሰብ እናዋጽአ ናብራ ይሕግዘኒ ኣሎ" ኢሉ። ትጥቀምሉ ዘለኹም መሳርሒ ኣይተቐበሎን። መግለጺ ቪድዮ, "ኣብቲ ቤት ማእሰርቲ ብጸርፊ'የ ኣሕሊፈዮ" ፖለቲከኛታትን ጋዜጠኛታትን እሱራት ብምፍታሕ ስርሑ ዝጀመረ መንግስቲ ቐዳማይ ሚኒስትር ኣብዪ ኣሕመድ፡ ብርክት ዝበሉ ኣብያተ ህንጸት እታ ሃገር ማእለያ ዘይብሉ ግህሰት ሰብኣዊ መሰላት ዝፍጸሞም፣ ሰባት ኣካሎም ዝጎድለሎም ምንባሮም ገሊጹ። 'ማእከላዊ' እናተባህለ ዝፍለጥ ቤት ማእሰርቲ፡ ሓደ ካብቶም ኣብ ልዕሊ እሱራት 'ብዙሕ ግህሰት ሰብኣዊ መሰላት' ዝፍጸመሉ ዝነበረ ምዃኑ ተገሊጹ፤ ድሓር ክዕጾን ንበጻሕቲ ክፉት ክኸውንን ተገይሩ ነይሩ። መግለጺ ስእሊ, ክፍልታት ቤት ማእሰርቲ 'ማእከላዊ' መንግስቲ፡ ኣብታ ሃገር ሰፊሕ ገበን ግዕዝይናን ግህሰት ሰብኣዊ መሰላትን ይፍጸም ምንባሩ እንትኣምን፡ ቀንዲ ፈጸምቲ እዚ ገበን ዝበሎም ድማ፡ ትካላት ኤጀንሲ መረዳእታን ድሕነትን፣ ቤት ህንጸትን ሜቴክን'ዮም። ኣብዞም ትካላት ዝሰርሑ ዝነበሩ ብርክት ዝበሉ ጥጡራት ብሕጊ ክሕተቱ እንትግበር፡ ብማዕኸናት ዜና እታ ሃገር ዝቐርቡ ሰነዳዊ ምድላዋት [ዶክመንታሪታት] ኣሰንዮምዎ'ዮም። ኣብ ቤት ህንጸት ተፈጺሞም ንዝተብሃሉ ገበናት ግህሰት ሰብኣዊ መሰላት ዘቃልዕ ተባሂሉ ኣብ ዝቐረበ ምድላው፡ እሱራት "ጽፍሮም ይንቀል፣ ማይ ዝመልኣ ጎማ ኣብ ፍረነብሶም ይንጥልጠል" ምንባሩ ተዘንትዩ። እዚኦም፡ "ትግርኛ ብዝዛረቡ ሓለውትን ኣመሓደርትን እቲ ቤትማእሰርቲ" ተፈጺሞም ክብሉ ሰብ ታሪኽ ኮይኖም ዝቐረቡ ሰባት ተዛሪቦም። ኮማንደር ኣስገለ ወልደስላሰ፡ ኣብ ቤት ህንጸት ቂሊንጦን ቃሊቲን ኣብ ዝሰርሓሉ ዝነበረ እዋን፡ ኣብ ከምኡ ዓይነት ስራሕ ኢድ ከም ዘይነበሮ ይምጉት። ኣብ ቤት-ማእሰርቲ ኮይኑ ብዘታለሎ ገንዘብ፡ ገዛን መኪናን ዝዓደገ ናይጄርያዊ ኣብ ቤት ማእሰርቲ ማንዴላ ንምሕዳር 250,000 ዶላር "ኣንዳርጋቸዉ እንተዘይተፈቲሑ ስልጣነይ ክለቅቕ'የ" ዘኽሰሶምን ዘእሰሮምን ድኣ እንታይ'ዩ?
